Another Brick in the Wall

«Another Brick in the Wall» (հայերեն՝ «Եվս մեկ աղյուս պատի մեջ»), Pink Floyd խմբի The Wall ալբոմում ընդգրկված երեք երգերի անվանումը, որոնք իրենցից ներկայացնում են նույն թեմայի անդրադարձներ և ունեն Part I, Part II և Part III (համապատասխանաբար մաս I, մաս II и մաս III) ենթանունները։ Բոլոր երեք երգերը գրվել են Pink Floyd-ի բաս-կիթառահար Ռոջեր Ուոթերսի կողմից, որը այդ ժամանակ համարվում էր խմբի առաջատար երգերի հեղինակներից մեկը։ Այս երգը համարվում է Pink Floyd-ի ամենահայտնի երգերից մեկը։
«Point Me at the Sky» սինգլից հետո սա առաջինն էր, որ թողարկվեց Մեծ Բրիտանիայում։ Մաս II-ը նոմինացվեց Գրեմմիի «լավագույն ռոք-դուետ կամ խմբային կատարում» անվանակարգում, սակայն մրցանակը ստցավ Բոբ Սիգերի «Against the Wind» երգը։ Բացի դրանից, Մաս II-ը ընդգրկվել է Rolling Stone ամսագրի կազմած «Բոլոր ժամանակների 500 լավագույն երգեր»-ի ցանկում՝ զբաղեցնելով 375-րդ հորիզոնականը։ Ողջ աշխարհում վաճառվել է այս սինգլի ավելի քան 4 մլն օրինակ։
1980 թվականին երգը որպես օրհներգ օգտագործվել է Հարավային Աֆրիկայի սևամորթ ուսանողերի կողմից ռասայական պրոպագանդայի դեմ սկսած բողոքի ակցիայի ժամանակ. արդյունքում երգն արգելվեց կառավարության կողմից։


== Հիմնական գաղափար ==
Բոլոր երեք երգերը միավորում են մեկ ընդհանուր (որոշ անկարևոր փոփոխություններով) երաժշտություն և թեմա. օտարման պատին, որն իր շուրջը ստեղծում է Pink Floyd-ը, մեկ այլ քարի ավելացումը։ Յուրաքանչյուր մասը հնչում է ավելի բարձր և ավելի ագրեսիվ նախորդներից. առաջին մասի թախիծից երկրորդում առաջ է գալիս բողոքի իրական հիմն, իսկ երրորդ մասն արդեն իրենից ներկայացնում է հուսահատության ամենաիրական ճիչ։ Երգում չկա կրկներգ, բայց բոլոր երեք մասերի վերջին երկու տողերը սկսվում են «all in all» («ի վերջո», «արդյունքում») բառերով և ավատվում են «in the wall» («պատին, պատի մեջ») խոսքերով։
Երգի երաժշտությունը հնչում է The Wall-ի նաև այլ երգերում. սկիզբը, օրինակ, կարելի է լսել Hey you, «Waiting for the Worms» և «The Trial» երգերում։


== Առաջին մաս ==


=== Բովանդակություն ===
Առաջին մասը և՛ ֆիլում, և՛ օրիգինալ ալբոմում հետևում է «The Thin Ice» երգին և կապված է վերջինիս հետ նույնատիպ թեմայով։ «The Thin Ice»-ում երգվում է ընտանեկան երջանկության քնքշության մասին, իսկ «Another Brick in the Wall»-ի առաջին մասում խոսվում է գլխավոր հերոսի հոր մահվան մասին Երկրորդ համաշխարհային պատերազմի ընթացքում (ուղղակիորեն այն իհարկե ոչ մի տեղ չի ասվում, սակայն կարելի է ենթադրել կոնտեքստից. վերջին «In the Flesh?» հատվածից հետո լսվում է ինքնաթիռի դղրդյուն, իսկ հենց երգը սկսվում է «Daddy’s flown across the ocean» (հայերեն՝ «Հայրիկը օվկիանոսից այն կողմ է թռել») տողերով (այն նաև ակնարկում է Ուոթերսի հայրիկին, որը նույնպես մահացել է պատերազմի ժամանակ)։ Հոր կորուստը առաջին քայլն է դառնում օտարման պատ կառուցելու համար։
Երգի մեջ մասը զբաղեցնում է կիթառային սոլոն, որը սկսվում է բոլոր բառերի ավարտից հետո և ուղեկցվում խաղացող երեխաների ճիչերով։


=== Ֆիլմում ===
Պատը ֆիլմում երգը ուղեկցվում է Փինկի մոր՝ եկեղեցում աղոթելու և ամուսնու մահը ողբալու ժամանակ արված կադրերով։ Այդ ժամանակ երեխա-Փինկը նույնպես գտնվում էր եկեղեցնում և խաղում խաղալիք ինքնաթիռներով։ Դրանից հետո ցուցադրվում է կադր այգում, որտեղ քայլող Փինկը նայում է երեխաներին, որոնց հետ խաղում են իրենց ծնողները։ Նա մոտենում է տղամարդկանցից մեկին և խնդրում՝ իրենց նստեցնի կարուսելին, սակայն նա սկզբում հարցնում է, թե որտեղ են Փինկի ծնողները։ Տղան պատասխանում է, որը մայրը նրան մենակ է թողել և գնացել գնումների։ Տղամարդը Փինկին նստեցնում է կարուսելին, վերջինս ուրախանում է, սակայն երբ տղաարդը իր որդու հետ գնում է, տղան վազում է նրա հետևից և փորձում բռնել ձեռքը, բայց տղամարդը դժգոհ հետ է քաշում ձեռքը՝ ասելով, որ դրա համար Փինկը ունի ծնողներ։


== Երկրորդ մաս ==


=== Բովանդակություն ===
«Another Brick in the Wall»-ի երկրորդ մասը, որը Pink Floyd-ի ամենահայտնի երգերից մեկն է, պատմում է կրթության խնդիրների և երեխաներին ծաղր ու ծանակի ենթարկելու մասին՝ զարգացնելով իրեն նախորդող «The Happiest Days of Our Lives»-ը։ Ի տարբերություն երկրորդ և երրորդ մասերի՝ այն կատարում է ոչ միայն Ուոթերսը. նրա հետ երգում է նաև Դեյվիդ Գիլմորը, իսկ երկրորդ մասը կատարում է «Islington Green School» դպրոցի երեխաների երգչախումբը։


=== Ֆիլմում ===
«The Happiest Days of Our Lives»-ի ժամանակ ցուցադրվում է մի տեսարան, որտեղ ուսուցիչը մոտենում է Փինկի դասասեղանին և նայում նրա գրառումները, որտեղ գտնում է բանաստեղծություններ։ Կարդալով դրանք (օգտագործվում են «Money»-ի առաջին տան խոսքերը)՝ նա բոլորի մոտ նվաստացնում է Փինկին։ Վիրավորված Փինկը իր մտքում կառուցում է հաջորդ տեսարանը. երեխաները, հագած դպրոցական համազգեստ, քայլում են կոնվեյերում, և ինչ-որ պահի նրանք բոլորը դառնում են անդեմ (երեխաներին դեմքին անց են կացրել մարմնագույն դիմակներ), իսկ ամենավերջում բոլորը ընկնում են հսկայական մսաղացի մեջ։ Երկրորդ տան կատարման ժամանակ երեխաները երգում են այդ երգը, կանգնած երևակայական գործարանի տարածքում, իսկ այնուհետև նստած աշակերտական սեղանի մոտ։ Հենց այն ժամանակ, երբ վերջնում են բառերը, նրանք միասին կանգնում են և սկսում ջարդուփշուր անել սենյակները, կոտրել հրշեջային վահանները, այրել կահույքը։ Հայտնվում են այրվող դպրոցի և երեխաների կադրեր, որոնք ինչ-որ տեղ են քարշ տալիս իրենց ուսուցչին։ Այդ ամենից հետո կրկին երևում է Փինկը, որը, տխուր նստած դասասեղանի մոտ, լսում է դասարանին, որ կրկնում է ուսուցչի խոսքերը։ 


=== Հոլովակ ===
Հոլովակը կազմված է հատուկ նկարահանված տեսարաններից, նաև որոշ նոր և ֆիլմի անիմացիոն կադրերից։ Հոլովակում նկարահանված է երեխաների երգչախումբը, որ կատարում է երգի մի մասը։ «Կինեմատոգրաֆիական» տեսարանների մեծ մասը ցույց է տալիս խաղահրապարակում խաղացող, բակերում, նաև ինչ-որ պատշգամբով քայլող երեխաների։ Բացի դրանից, կան նաև կադրեր, որոնցում երևում է հսկայական տիկնիկ՝ The Wall-ի համերգներին ուսուցչին խորհրդանշող։ Անիմացիոն կադրերը, որոնք տեղ են գտել հոլովակում, ֆիլմում ուղեկցվում են «Waiting for the Worms» (հայերեն՝ Քայլող մուրճեր) և «The Trial» (հայերեն՝ Խամաճիկ-ուսուցիչ) երգերով։


== Երրորդ մաս ==


=== Բովանդակություն ===
Երրորդ մասը խորհրդանշում է հերոսի շուրջը պատի կառուցման ավարտը։ Նա էմոցիոնալ խոսում է այն մասին, որ իրեն ոչ ոք և ոչինչ պետք չէ, որ հենց այդ ամենն է հանգեցրել պատի կառուցմանը։ Դրանից հետո հնչում է The Wall ալբոմի վերջին երգը՝ «Goodbye Cruel World»-ը (հայերեն՝ Հաջողություն, դաժան աշխարհ):


=== Ֆիլմում ===
Արդեն մեծահասակ Փինկը, կատաղության պահին իր հյուրանոցային համարը ավերակի վերածելուց հետո, առանց որևի զգացողության ընկնում է։ Նրա աչքերի առաջ են գալիս բոլոր այն բաները, որոնք հանգեցրել են պատի կառուցմանը, իսկ դրանից հետո հայտնվում է անկործանելի պատի առջև։


== Հիթ-շքերթներ ==


== Հավաստագրեր ==


== Korn խմբի տարբերակ ==
Korn խմբի քավր-տարբերակը թողարկվեց իբրև սինգլ՝ ներառվելով նրան Greatest Hits vol. 1 ալբոմ-հավաքածուում։ Երգը դարձավ խմբի 2004 և 2005 թվականների կատարումների անբաժանելի մասը, որը կատարվում էր համերգների վերջում՝ Ջոնաթան Դեյվիսի հետ, որը ջահը ձեռքին դուրս էր գալիս բեմ։ «Another Brick in the Wall»-ի համերգային տարբերակը ներառվեց «Word Up!» սինգլի լայնածավալ թողարման և Live and Rare ալբոմի մեջ։ 2004 թվականի նոյեմբերի 12-ին թողարկվեց երգի տեսահոլովակը, որը նկարահանված էր համերգային Projekt Revolution 2004 շրջագայության ժամանակ՝ Բիլլ Յուկիչի կողմից։ Երգը ներառվեց 2007 թվականի Family Values Tour-ի ստանդարտ սեթ-լիսթում։ Այս տարբերակում բոլոր երեք մասերը կատարվում էին մասին, իսկ նրանց հաջորդում էր «Goodbye Cruel World», որը The Wall ալբոմում հաջորդում էր երրորդ մասին և ավարտում այն։


== Class of ’99 խմբի տարբերակ ==
Class of ’99 խմբի քավր-տարբերակը՝ Լեյն Սթեյլիի (Alice in Chains) կատարմամբ և Թոմ Մորելլոի կիթառի ուղեկցությամբ (Rage Against the Machine, Audioslave) իբրև սաունդթրեք հայտնվել է Ռոբերտ Ռոդրիգեսի «Ֆակուլտետ» ֆիլմում։ Այս քավր-տարբերակի կատարումը հաճախ սխալմամբ նշվում է իբրև Marilyn Manson խմբի կատարում։


== Հավելյալ փաստեր ==
2007 թվականին շվեդայի DJ Էրիկ Պրիդզը ձայնագրեց «Another Brick in the Wall, Part II»-ի ռեմիքսը «Proper Education» վերնագրով։ UK Singles Chart-ում երգը հայտնվել է երկրորդ հորիզոնականում, իսկ Hot Dance Airplay-ում հասել է առաջինին։


== Գրականություն ==
Fitch, Vernon. The Pink Floyd Encyclopedia (3rd edition), 2005. — ISBN 1-894959-24-8.
Fitch, Vernon and Mahon, Richard, Comfortably Numb — A History of The Wall 1978—1981, 2006.


== Ծանոթագրություններ ==


== Արտաքին հղումներ ==
Another Brick In The Wall Part I-ի տեսքտը
Another Brick In The Wall Part II-ի տեսքտը
Another Brick In The Wall Part III-ի տեսքտը